**Sajtóközlemény**

**Dátum:** 2019. április 9.

2019. május 1-től új vállalati struktúra alakul / Roto Frank Fenster- und Türtechnologie GmbH: a cégvezetés elnökének elkötelezettsége / Marcus Sander a VAG-csoporttól érkezett / Tapasztalt vezető nemzetközi szakértelemmel / Többéves vezetői tapasztalat a beruházási javakat gyártó ágazatban / A vevőorientált stratégia szószólója / Dr. Eckhard Keill támogató szerepe a betanulás során / Fókuszban a holding jövőbeni egyszemélyes vezetése

**A Roto megerősödik**

***Leinfelden-Echterdingen - (rp)*** A 2018 végén meghirdetett új struktúra megvalósításának konkrét lépéseiről tudósít a Roto-csoport. Ezzel Dr. Eckhard Keill elnök szerint a 100 %-ban családi tulajdonban lévő építőipari vállalkozás kijelöli az utat a további fejlődés számára. A „nem operatív“ holdingtársaságra és három különálló divízióra történő felosztás 2019. május 1-jén lép életbe.

Ezenkívül sikerült a Roto Frank Fenster- und Türtechnologie GmbH cégvezetésének elnöki posztjára – a bejelentésnek megfelelően – egy külsős személyt szerződtetni. Marcus Sander személyében egy már több vezetői beosztásban sikeres szakember veszi át ezt a fontos pozíciót. Széleskörű vezetői tapasztalatokkal rendelkezik, ezenkívül a feladathoz méltó nemzetközi szakértelmet hoz magával.

Sander korábban a VAG-csoport elnök-vezérigazgatói posztját töltötte be. A vízügyi ipar számára készített szerelvények és tűzcsapok területén piacvezető gyártóvállalat a Rotóhoz hasonlóan globális távlatokban gondolkozik. Az 51 esztendős diplomás üzletember nemzetközi szakmai pályafutását 1995-ben a japán Mitsui & Co. cégcsoportnál kezdte. Ezt követték többéves vezetői tapasztalatai a beruházási javakat gyártó ágazat világszerte működő vállalatainál.

Ezzel az ablak- és ajtótechnológia (FTT) új vezetője „pontosan“ megfelel a pozíció betöltőjével szemben támasztott követelményeknek – hangsúlyozza Dr. Keill. Ő maga vissza fog vonulni a jelenleg közös irányítás alatt lévő divízió vezetésétől, és a tervek szerint a Roto Frank Holding AG jövőbeni egyszemélyes vezetésére fog koncentrálni. Mindamellett természetesen támogatja Marcus Sandert a betanulás során. A zökkenőmentes átadás egyébként a vevők, alkalmazottak és beszállítók számára egyaránt fontos folyamatosság elvét támasztja alá. Ezenkívül az előbbiek Michael Stangier személyére is érvényesek. Mindezekhez a Roto Frank AG korábbi pénzügyi igazgatója széleskörű szakértelmével járul hozzá az ajtó- és ablaktechnológia kereskedelmi vezetőjeként.

A nős, egy leánygyermeket nevelő Sander örül az építőipari vállalkozásnál rá váró „minden szempontból izgalmas feladat“-nak. A Rotót egyértelmű stratégiával rendelkező erős és neves B2B-márkának ismeri. Különösen a következetes vevőorientált stratégia meggyőző számára: „Azzal teljesen azonosulni tudok. Célom, hogy a megkezdett úton való továbbhaladásban aktívan részt vegyek, és azt még sikeresebbé tegyem.“

**Képfeliratok**

Dr. Eckhard Keill az új Roto vállalati struktúra megvalósításának konkrét lépéseiről tudósít. Így jelenti be a Roto elnöke az új vállalati struktúra 2019. május 1-vel történő megalakulását, illetve a Roto Frank Fenster- und Türtechnologie GmbH elnökének hivatalba lépését.

**Fotó:** Roto **Dr\_Eckhard\_Keill.jpg**

Marcus Sander átveszi a Roto Frank Fenster- und Türtechnologie GmbH cégvezetésének elnöki székét. Az 51 esztendős diplomás üzletember korábban a VAG-csoport elnök-vezérigazgatói posztját töltötte be. Széleskörű vezetői tapasztalatokkal rendelkezik, ezenkívül a feladathoz méltó nemzetközi szakértelmet hoz magával.

**Fotó:** Roto / Sander **Marcus\_Sander.jpg**

Nyomtatható – Másolat kérésre.

**Kiadó:** Roto Frank AG • Wilhelm-Frank-Platz 1 • 70771 Leinfelden-Echterdingen • Tel. +49 711 7598 0 • Fax +49 711 7598 253 • info@roto-frank.com

**Szerkesztőség:** Linnigpublic Agentur für Öffentlichkeitsarbeit GmbH • Büro Koblenz • Fritz-von-Unruh-Straße 1 • 56077 Koblenz • Tel. +49 261 303839 0 • Fax +49 261 303839 1 • koblenz@linnigpublic.de; Büro Hamburg • Flottbeker Drift 4 • 22607 Hamburg • Tel. +49 40 82278216 • hamburg@linnigpublic.de